**พัทยา เปี่ยมคุ้ม** หรือ **โค้ชเอ๋** เป็นอดีตนักกีฬาสโมสรฟุตบอลการท่าเรือไทย และเป็นอดีตผู้ฝึกสอนฟุตซอลทีมชาติไทย โดยปัจจุบันเขาทำหน้าที่เป็นหัวหน้าผู้ฝึกสอนสโมสรฟุตซอลห้องเย็นท่าข้าม ทั้งนี้ เขายังได้รับการยกย่องในฐานะผู้ฝึกสอนให้แก่ฟุตซอลทีมชาติเวียดนาม ที่สามารถเข้าสู่รอบชิงชนะเลิศในระดับนานาชาติได้เป็นครั้งแรกในประวัติศาสตร์

ในปี พ.ศ. 2556 พัทยา ได้ทำหน้าที่เป็นหัวหน้าผู้ฝึกสอนฟุตซอลหญิงทีมชาติไทย โดยในการแข่งขันฟุตซอลในซีเกมส์ 2013 ที่จัดขึ้น ณ ประเทศพม่า ซึ่งทีมของเขาได้รับรางวัลเหรียญทอง

ประวัติ
-------

พัทยา เปี่ยมคุ้ม เคยเล่นให้แก่ฟุตซอลทีมชาติไทยในการแข่งขันฟุตซอลชิงแชมป์โลก 2000 และ 2004 ภายหลังจากการเล่นในระดับอาชีพแล้ว เขาเป็นผู้ฝึกสอนให้แก่ฟุตซอลทีมชาติไทยและเวียดนาม โดยเป็นผู้ฝึกสอนทีมชาติไทยจนได้ตำแหน่งรองแชมป์เอเชียนอินดอร์เกมส์ 2007 และทีมชาติเวียดนามที่สามารถเข้าสู่รอบชิงชนะเลิศในการแข่งขันระดับนานาชาติได้เป็นครั้งแรก

พัทยายังได้ทำหน้าที่เป็นผู้ฝึกสอนให้แก่ฟุตซอลทีมชาติไทยในการแข่งขันฟุตซอลในซีเกมส์ 2011 ที่ซึ่งทีมชาติไทยได้รับรางวัลเหรียญทองจากการแข่งขันดังกล่าว และในเดือนกุมภาพันธ์ พ.ศ. 2555 พัทยาได้ทำหน้าที่เป็นผู้ฝึกสอนสโมสรฟุตซอลลำปางยูไนเต็ด ในการแข่งขันยูเอสเอ็มไทยแลนด์ฟุตซอลลีก 2011/12 ด้วยเช่นกัน

เดือนพฤษภาคม พ.ศ. 2555 พัทยาได้ร้องเรียนเรื่องไม่ได้รับความเป็นธรรมจากการถูกตัดสิทธิ์เข้ารับการอบรมผู้ฝึกสอนของรายการ เอเอฟซีฟุตซอลเลเวล 2 อย่างไรก็ตาม ทางฝ่ายประธานพัฒนาฟุตซอลแห่งชาติ ได้ชี้แจงว่าเอกสารไม่ครบดังที่กำหนดไว้ และได้พยายามติดต่อกับทางพัทยาแล้ว ในเดือนมิถุนายนของปีเดียวกันนี้ พัทยาได้ทำหน้าที่เป็นผู้คุมทีมสาระแนยูไนเต็ด ที่นำทีมโดยเกียรติศักดิ์ อุดมนาค ในการแข่งขันซูเปอร์สตาร์ลีก 2012 และเขายังได้ทำหน้าที่เป็นผู้คุมทีมโรงเรียนปทุมคงคา ในการแข่งขันฟุตซอลเจเพรส เพื่อสร้างเยาวชนจากโรงเรียนแห่งนี้ขึ้นมาร่วมกับทีมชุดใหญ่

เกียรติประวัติ
--------------

หัวหน้าผู้ฝึกสอนฟุตซอลชายทีมชาติไทย
* เหรียญทอง เหรียญทอง ฟุตซอลในซีเกมส์ 2007 ที่ประเทศไทย

ผู้ช่วยผู้ฝึกสอนฟุตซอลชายทีมชาติไทย
* เหรียญทอง เหรียญทอง ฟุตซอลในซีเกมส์ 2011 ที่ประเทศอินโดนีเซีย

หัวหน้าผู้ฝึกสอนฟุตซอลหญิงทีมชาติไทย
* เหรียญทอง เหรียญทอง ฟุตซอลในซีเกมส์ 2013 ที่ประเทศพม่า

อ้างอิง
-------

1. ↑  กีฬา - ส.บอลแจงไม่เคยแกล้ง "โค้ชเอ๋"ห้ามเข้าอบรมโค้ช
2. ↑  หนังสือพิมพ์บ้านเมือง » เชิญกำนันแก๊แจงโค้ชเอ๋ร้อง
3. ↑  พัทยา เปี่ยมคุ้ม ยืนยันไม่ทิ้งทีมลำปาง ยูไนเต็ด[*ลิงก์เสีย*]
4. ↑  คอลัมน์ลีกไทย: พยัคฆ์เขลางค์ ลำปาง ยูไนเต็ด เวอร์ชันใหม่ ดาชัย การันตีมีดีให้ได้ชม
5. ↑  ยกย่องโค้ชไทยพัทยา เทพเจ้าฟุตซอลญวน ฉีด 350 ล.แชมป์อาเซียน คมชัดลึก
6. 1 2 3 4  10 เรื่องราวสุดประทับใจ โต๊ะเล็กสาวไทยซีเกมส์-ซีเกมส์ สยามกีฬา
7. ↑  Pattaya Piemkum – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
8. ↑  "AFF Vietnam edge Brunei;Win for Thailand". Futsalwire.com. 2008-08-27. คลังข้อมูลเก่าเก็บจากแหล่งเดิมเมื่อ 2011-07-26. สืบค้นเมื่อ 2012-11-10.
9. 1 2  โค้ชเอ๋ ยอมรับลำปางเสียเปรียบธอส.เรื่องสนามในศึกบิ๊กแมตช์ฟุตซอลลีก[*ลิงก์เสีย*]
10. ↑  ญวนทาบโค้ชเอ๋คุมทีมยาว ฟุตซอลไทยเชื่อซิวแชมป์อีก - กรุงเทพธุรกิจ[*ลิงก์เสีย*]
11. ↑  หนึ่งปีกับฟุตซอลไทย
12. ↑  ปราจีนฟุตซอลคลับ สร้างสนาม 25 ล้าน
13. ↑  ส.ฟุตบอลฯโต้เปล่ากีดกันโค้ชเอ๋อบรมโค้ช
14. ↑  แฟนคลับดูฟรีลูกหนังลีกดาราหวด 28 มิ.ย.นี้
15. ↑  ลีกดารา'ซูเปอร์สตาร์ลีก'
16. ↑  "โค้ชเอ๋มึนได้นักเตะใหม่แค่ 3 จับมือปทุมคงคาส่งฟุตซอลลีก : SMMOnline.net". คลังข้อมูลเก่าเก็บจากแหล่งเดิมเมื่อ 2012-10-10. สืบค้นเมื่อ 2021-09-26.

แหล่งข้อมูลอื่น
---------------

* ประวัติสโมสรกีฬาราชประชา - Rajpracha Football Club เก็บถาวร 2013-03-09 ที่ เวย์แบ็กแมชชีน